1. ΑΝΑΓΚ. ΝΟΜΟΣ υπ’ αριθ. 976 της 23/30 Νοεμ. 1937 Περί κυρώσεως της υπ’ αριθ. 575/15.10.37 αποφάσεως του Υπουργικού Συμβουλίου «περί επεκτάσεως της Κανναβοκαλλιεργείας». Προεβλέπετο η κατά παρέκκλισιν του Α.Ν. 430/1937 παραχώρησις επί μισθώσει γαιών δια πρότυπον καλλιέργειαν καννάβεως και σόγιας. Σχετικοί και οι: α)Α.Ν. 2857 της 17/20 Μαρτ. 1941 περί διευκολύνσεως μισθώσεως γαιών εκ μέρους στρατευθέντων κανναβοκαλλιεργητών. β)Ν.Δ. 1756 της 22 Αυγ./18 Σεπτ. 1942, περί τροποπ. και συμπλ. του Ν.Δ. 571/1941 περί εξουσιοδοτήσεως του Υπουργού Γενικού Διοικητού Μακεδονίας προς περίθαλψιν και προσωρινήν ενίσχυσιν των εις την περιφέρειάν του καταφυγόντων πληθυσμών. γ)Νόμ. 931 της 10/18 Νοεμ. 1943 περί αναμισθώσεως γαιών εν Μακεδονία δια την καλλιέργειαν της Καννάβεως δια το έτος 1943 - 44 και δ)Α.Ν. 280 της 3/14 Απρ. 1945 περί παρατάσεως της επί μισθώσει παραχωρήσεως των υπό του υπ’ αριθ. 976/37 Α. Νόμου καθοριζομένων δια κανναβοκαλλιέργειαν γαιών. 